
coram Ranulfo de Glanvil, justitiario regis, de communi
eorum consilio mandaverunt domino regi, quod in consuetu-
dinem verti posset ad detrimentum regni si permitteret
nuncios domini papae in Angliam venire ad collectam facien-
dam ; et ideo de eorum consilio erat, ut dornimis rex secundum
voluntatem suam et honorem, auxilium faceret domino papae.
Dicebant enim quod tolerabilius esset et plus eis placeret,
quod dominus rex de eis acciperet si vellet recompensationem
auxilii quod ipse faceret domino papae. Quorum consilio
dominus rex adquievit.

Ib. p. 323. Eodem anno post obitum Thomae filii Bernardi,
qui, post discessum Alani de Novil, fuit magister forestarius et
justitiarius per totam Angliam, dominus rex divisit forestas
suas in Anglia in plures partes et unicuique parti praefecit
quatuor justitiarios, scilicet duos clericos et duos milites : et
constituit in unaquaque parte duos servientes de domo et
familia ipsius, custodes venationis et viridis super omnes
forestarios alios tarn regis quam baronum et militum ; et
postea fecit praedictos justitiarios et servientes jurare, tactis
sacrosanctis evangeliis, quod . . . assisas de foresta servarent.

A.D. 1188. Ib. ii. 33. Rex consilio fidelium suorum
elegit clericos et laicos de quorum prudentia confidebat, et
misit eos per singulos comitatus ad decimas colligendas
secundum praedictam praeordinationem in terris suis trans-
marinis constitutam. Sed de singulis urbibus totius Angliae
fecit eligere omnes ditiores, scilicet de Lundonia cc. et de
Eboraco c. et de aliis urbibus secundum numerum et quanti-
tatem eorum, et fecit omnes sibi praesentari diebus et locis
statutis. De quibus cepit decimam reddituum et mobilium
suorum secundum aestimationem virorum fidelium qui
redditus et mobilia eorum noverant. Si quos autem invenisset
rebelles, statim fecit eos incarcerari et in vinculis teneri donee
ultimum quadrantem persolverent. Similiter fecit de Judaeis
terrae suae, unde inaestimabilem sibi adquisivit pecuniam.

CHARTER OF LIBERTIES ISSUED BY HENRY II.

This charter of Henry II, which, like the similar one of
Stephen, was issued probably at the coronation, is simply a
confirmation of that of his grandfather, but would naturally
be construed to cover any reforms carried out on the principles